Camala

Camala (kerçek adı Susana Alim qızı Camaladinova; 1983 senesi avgust 27-de  Qırğızistandaki Oş şeerinde doğ.) – Ukrainalı belli professional yırcı, bestekâr, öz müellif muzıkasınıñ icracısı, aktrisa. Soul, fank, caz, folk, pop, gospel ceryanlarında çalışa bile.

 Tercimeial 
Susana Camaladinova Qırğızistannıñ Oş şeerinde qarışıq ailede dünyağa keldi: babası – Alim Camaladinov, qırımtatar, anası – Galina Tumasova, ermeni; ekisi de muzıkalı insanlar olıp, öz eki qız evlâtlarına (Evelina, büyügi, ve Susana, kiçigi) muzıkağa sevgi duyğusını balalıqtan aşlaydılar. Babası, qırımtatar olıp, Qırımğa mıtlaq qaytmaq içün yollar qıdıra edi, lâkin Qırımğa birden köçamayip (o vaqıtları qırımtatarlarnıñ propiskasını yapmay ediler), baştaları qorantasınen Melitopolde yerleşeler. Anda da Qırımğa qaytuv aqqında öz tüşüncelerini bir daqqağa bile qaldırmayıp, Susananıñ anası-babası fiktiv ayırılışuv kerekligine qararına keleler. Şay, Susananıñ anası Küçük Özen köyüne kelip, öz adına bir evçikni satın ala. Böyleliknen, Susana ekinci sınıfta oquğan vaqtında, qorantası ne ise Qırımğa köçe. Tap balalıqtan Susana öz ömrüni yırğa, sanağa bağıslaycağını bile edi. Aluştadaki muzıka mektebini fortepiano sınıfında bitirip (çünki vokal sınfı yoq edi), soñra Çaykovskiy adına Aqmescitteki muzıka oquv yurtuna, daa soñra Kiyevdeki Çaykovskiy adına milliy muzıka akademiyasınıñ opera vokalı fakultetinine kire ve muvafaqqiyetnen bitire.

O vaqıttan berli bugüngece Susana Kiyevde yaşay.

 İcadı 
2009 senesi Latviyanıñ Yurmala şeerinde er yıl keçirilgen yaş icracılarnıñ halqara "Yañı dalğa" yarışında Camala iştirak ete. Birinci kününden ve bütün konkurs devamında Camala öz fevqulâde sesinen ve pek özgün çıqışlarnen em seyircilerini, em jüri azalarını büyük bir ayrette qaldırıp, baş Gran-Pri mukâfatını elde etti. Camalanen beraber Gran-Prini paylaştıra da biri – indoneziyalı yırcı Sandi Sondoro (ingl.).

2010 s. "Aqiqiy ikâye al yelkenlerçün" adlı yılbaş filminde Camala "Gemici, tüyümlarni qattıca bağla" yırnı icra eteCamala – "Gemici, tüyümlarni qattıca bağla"  (Camalanıñ -{YouTube}- kanalı).

Yanvar 2012 senesi "1+1" telekanalnıñ efirinde  "Yıldızlar operada" degen yayın çıqa. Yedi afta devamında keçirilgen şounıñ neticesinde Camala Vlad Pavlük ile ğalebe qazanalarŞou "Zirkı v operi" (Camalanıñ -{YouTube}- kanalı).

2012 senesi Yevro 2012 azırlanuv vaqtında UEFAnıñ Ukraina filialı "Yevronıñ resmiy dostu" olmaq ve mahsus Çempionat içün bir kompozitsiya yazmaq kereginen Camalağa teklif eteler. Camala mahsus bu turnirçün -{"Goal"}- degen yırnı yazaYevro-2012 içün Camala gimn yazacaq(-{segodnya.ua}-).

Yazda 2014 senesi Camalanı Yurmalanıñ "Yañı dalğa"sına davet eteler. Müsbet qarar berip, konkursnıñ açılış künü ingliz tilinde Kristina Agileranıñ -{"Beautiful"}- yırnı icra ete ve çıqışınıñ başında Camala özünden bir qaç satırlar qoşa: -{"No war in the world//No war in Ukraine, because..."}- – "Cenkke yoq deymiz, cunki... biz acayipmiz"Camala – Beautiful ("Yañı dalğa-2014") (Camalanıñ -{YouTube}- kanalı). 

2014 senesi dekabr 12 künü Kievdeki "Stereo Plaza" klubunda Camalanıñ beş yıllıq icadınıñ eñ balaban kontserti ötkerildi. Qırım ve Donbastan köçip kelgenler içün Camala bedava 1500 bilet ayırdıQırım ve Donbastan köçip kelgenler içün Camala bedava biletler ayırdı (ТСН). Sanada Camalanen beraber -{"Apache Crew"}- degen "street dancer"ler de bulundı, olar öz çeşit-çeşit areketlernen -{"Perfect Man"}-, -{"Thank You"}- kibi yırlarnı yaraştırdılar. Kontsertniñ soñunda Camala Armen Kostandyan degen duduk çalğıcısınen ile Ukraina gimni icra etkenler; çıqıştan evel Camala Ukraina gimni onıñ içün endi bir şahsiy yır olğanını aytqan. Gimn devamında sana artında sarı ve kök tüslerde yarıqlanğan "Camala" yazısı olıp turdı.
küçükresim|Qırım evi fondunıñ «O — Qırım, o — dünya» sergisinde Camalağa bağışlanğan stend. Vrotslav, 2025 senesi orta küz ayı

Camala, "Hayırluvlar andan-mından" proektinde iştirak etip, müim manalı Viktor Tsoyniñ "Denişuvler" degen yırnen ukrainlerniñ kelecek 2015 yılnen hayırladı ve can-yürekten tınçlıq, sevgi tilediCamala "Hayırluvlar andan-mından" proektinde (-{YouTube}-).

2015 sene keleyatqan Yañı yıl gecesi Camala "Tet" telekanalında "Eñ güzel yıl kontserti" degen yayınında "Zaplutalas" ve -{"Thank You"}- yırlarnıñ icra ete. Em de bu gece "Ukraina" telekanalında taqdim etilgen Maksim Papernikniñ "Alisa mücizeler ülkesinde"Maksim Papernikniñ "Alisa mücizeler ülkesinde" yılbaş müziklı, 2014-2015 (-{YouTube}-) müziklınde Camala acayip tırtır rölni oynadı ve Gennadiy Krupniknen yazılğan "Sade ve yengil" degen yırnı icra ettiCamala – Tırtır yırı "Alisa mücizeler ülkesinde" müziklınden (Camalanıñ -{YouTube}- kanalı).

 Diskografiya 
 Studiya albomları  
 -{For Every Heart}-, 2011
 -{All or Nothing}-, 2013
 -{Дякую (EP)}-, 2014/10/1 

 Canlı albomlar  
 -{Live At Arena Concert Plaza (concert DVD)}-, 2012

 Vinil diskler 
 -{All or Nothing}-, 2013

Singller
Чому квіти мають очі (ukr.) & Meni ğamdan azat eyle, 2014 s. mart 31

 Videoklipler 
 ingl. -{History Repeating}- (2009) (seyir etmek --> Vimeo, -{YouTube}-)
 ingl. -{You’re Made Of Love}- (2010) (seyir etmek --> Vimeo, -{YouTube}-)/ rus. Ты из любви (seyir etmek --> Vimeo, -{YouTube}-)  
 ingl. -{It's Me, Jamala}- (2010) (seyir etmek --> Vimeo, -{YouTube}-)/ ukr. Це я, Джамала (seyir etmek --> Vimeo, -{YouTube}-)  
 ingl. -{Smile}- (2011) (seyir etmek --> Vimeo, -{YouTube}-)
 ingl. -{Find Me}- (2011) (seyir etmek --> Vimeo, -{YouTube}-)
 rus. Я люблю тебя (2012) (seyir etmek --> Vimeo, -{YouTube}-)  
 rus. Кактусы (2013) (seyir etmek --> Vimeo, -{YouTube}-)
 ingl. -{All These Simple Things}- (2013)(seyir etmek --> Vimeo, -{YouTube}-)  
 rus. У осени твои глаза (2013) (seyir etmek --> Vimeo, -{YouTube}-)/ ingl. -{Depends On You}-” (seyir etmek --> Vimeo, -{YouTube}-)  
 ukr. Чому квіти мають очі (2014) (seyir etmek --> Vimeo, -{YouTube}-)

 Filmografiya 
 Поводир, або чому квіти мають очі (2013, vesiqalı, ukraince)

 Duetler 
 2014 – Andriy Hlıvnük ve Camala – "Zlıva" yırı (ukraince) 

 Bağlantılar 

 -{jamalamusic.com}-  – Resmiy ağ saytı
 Resmiy -{Facebook}- saifesi
 Şahsiy Camalanıñ -{Facebook}- saifesi
 Camalanıñ yırlarnıñ metinleri ve tercimeleri

 Atıflar 

Kategoriya:Qırımtatar yırcıları
Kategoriya:1983 senesinde doğğanlar